**haldusleping nr**

Käesolev haldusleping (edaspidi „leping”) on sõlmitud novembril 2015. a. Tartus.

**Tartu linn** (edaspidi „linn”)

Esindaja:

Esindusõigus:

Registrikood: 75006546

Aadress: Raekoja plats 12,

51004Tartu

Kontaktandmed: 7361 440, ho@raad.tartu.ee

ja

**Luunja vald** (edaspidi „vald”)

Esindaja: Aare Anderson

 vallavanem

Esindusõigus: Luunja Vallavolikogu ...

Registrikood: 75003476

Aadress: Puiestee 14

 62222 Luunja alevi

 Tartumaa

Kontaktandmed: +372 741 7319

 luunjavv@luunja.ee

(edaspidi koos pooled ja eraldi pool) sõlmivad käesoleva lepingu alljärgnevas:

1. Lepingu dokumendid
	1. Käesoleva lepingu dokumendid koosnevad lepingust ja lepingu lisadest, milles lepitakse kokku lepingu sõlmimise ajal ja pärast lepingu sõlmimist.
	2. Sõlmimise ajal lepingul lisad puuduvad.
2. Lepingu eesmärk ja ese
	1. Lepingu eesmärgiks on Tartu linna ja Luunja valla vaheline koostöö Tartu Lasteaias Mõmmik Luunja vallas elavatele lastele lasteaiakoha kasutamise võimaldamiseks.
	2. Lepinguga võtab linn kohustuse võimaldada Luunja vallas elavale lapsele koht Tartu Lasteaias Mõmmik (edaspidi nimetatud ka lasteasutus), kui lasteasutuses on sobivas vanuserühmas ja sobiva õppekeelega vaba koht, mida ei vaja Tartu linnas elav laps, ning vald võtab kohustuse tasuda linnale koha kasutamise eest summas, mis katab lasteaiakoha arvestusliku maksumuse, vanema poolt kaetava osa ja toidukulu.
	3. Lepinguga annab vald linnale haldusülesandeks lasteaeda vastuvõetud lastele alushariduse võimaldamise vastavalt õigusaktidele ja Tartu Lasteaia Mõmmik õppekavale. Haldusülesande täitmise (lasteasutuse õppe- ja kasvatustegevuse) üle teostab haldusjärelevalvet Haridus- ja Teadusministeerium või ministri ülesandel Tartu maavanem.
3. **Poolte kohustused**
	1. **Linn kohustub:**
		1. võimaldama alates lepingu sõlmimisest Luunja vallas elavale lapsele koha kasutamise Tartu Lasteaias Mõmmik eelisjärjekorras, kui lasteasutuses on sobivas vanuserühmas ja sobiva õppekeelega vabu kohti, mida ei vaja Tartu linnas elavad lapsed;
		2. kandma Luunja valla lapsed, kes kasutavad kohta Tartu Lasteaias Mõmmik Tartu haridusteenuste haldamise süsteemi ARNO;
		3. tagama vastuvõetud lastele hoiu ja alushariduse võimaldamise vastavalt õigusaktidele lähtudes Tartu Lasteaia Mõmmik töökorralduslikest dokumentidest;
		4. tagama lapsele võimaluse jätkata koha kasutamist pärast elukoha vahetust Luunja vallast mujale, tingimusel, et vanem on nõus hakkama lasteaiakoha eest tasuma Tartu linnale Tartu koolieelsetes munitsipaallasteasutustes kehtivates määrades;
		5. väljastama Luunja vallale iga kuu arve, kus on välja toodud vanema poolt kaetav osa ja lapse toidukulu samadel põhimõtetel, nagu teistel lasteasutuses kohta kasutavatel lastel, ja arve arvestusliku koha maksumuse kohta KLS § 27 lg 6 alusel;
		6. viivitamatult teatama vallale:
			1. asjaoludest, mis takistavad linna lepingut täitmast;
			2. lepingu muutmise vajalikkusest;
			3. lepingu täitmisel esinevatest muudest probleemidest.
	2. **Vald kohustub:**
		1. pidama oma territooriumil arvestust lasteaiakohta soovivate ja kasutavate laste kohta;
		2. pöörduma Tartu Lasteaia Mõmmik kontaktisiku poole, et saada teada, kas kohta sooviva lapsevanema lapsele on sobivas vanuses ja sobiva õppekeelega vaba kohta;
		3. teavitama haridusosakonnale lasteasutuses kohta kasutama hakkava lapse andmed, kui lasteasutuses on lapse jaoks sobiv vaba koht;
		4. tasuma Tartu linnale iga konkreetse lapse koha kasutamise eest koha arvestusliku maksumuse, Tartu lasteaedades vanema poolt kaetava osa ja toidukulu, mis on arvestatud vastavalt Tartu Lasteaias Mõmmik kehtivatele põhimõtetele;
		5. arvestama linna kirjalikult esitatud märkustega ja antud juhistega, kui need on kooskõlas lepinguga ja õigusaktidega;
		6. viivitamatult teatama linnale:
			1. asjaoludest, mis takistavad valda lepingut täitmast;
			2. lepingu muutmise vajalikkusest;
			3. lepingu täitmisel esinevatest muudest probleemidest.
4. Vastutus
	1. Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.
	2. Pooled vastutavad oma kohustuste süülise, mittevabandatava täitmata jätmise või mittekohase täitmise korral, välja arvatud juhul kui täitmisest keeldumise või mittekohase täitmise õigus tuleneb lepingust või seadusest.
	3. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
	4. Pooled ei vastuta kohustuste täitmata jätmise või mittekohase täitmise eest, kui kohustuste täitmata jätmise või mittekohase täitmise põhjustas teise poole tegevus või tegevusetus.
	5. Pool teatab teisele poolele lepingu rikkumisest, kirjeldades rikkumist piisavalt täpselt, kolmekümne (30) päeva jooksul arvates päevast, millal ta sai teada või pidi teada saama lepingu rikkumisest. Lepingu rikkumisest ei pea teatama, kui lepingu rikkumine seisneb lepingus sätestatud tähtajaks mõne dokumendi üleandmata jätmises.
	6. Linn ei vastuta kaudsete kahjude eest, mis tekivad vallale seoses lepingu rikkumisega (nt saamata jäänud tulu).
	7. Vald on kohustatud hüvitama valeandmete esitamise, andmete muutumisest mitteteatamise või muudatuste nõutaval viisil vormistamata jätmise tagajärjel linnale tekkinud kahju.
5. Teated
	1. Linna ja valla vahelised lepinguga seotud andmed ja tahteavaldused (edaspidi „teated”), kaasa arvatud lepingu rikkumisest teatamine, peavad olema esitatud kirjalikus või elektroonilises vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi, või kui käesolevas lepingus on ette nähtud teisiti.
	2. Pooled kohustuvad teineteisele teatama oma andmete muutumisest vähemalt viis (5) tööpäeva enne muutumist. Kuni käesolevas punktis sätestatud tähtaja möödumiseni või teatamata jätmisel loetakse lepingus toodud andmete alusel edastatud teated kohaselt edastatuks.
6. Vaidluste lahendamine

6.1. Lepingust tulenevad vaidlused lahendatakse eelkõige vastastikusel mõistmisel põhinevate ja avalikke huve arvestavate läbirääkimiste teel.

6.2. Kui läbirääkimised ei anna tulemusi, lahendatakse vaidlus Tartus asuvas vastava pädevusega kohtus.

1. Lepingu muutmine

7.1. Lepingu muutmine toimub poolte volitatud esindajate vahel sõlmitud kirjaliku kokkuleppega, mis vormistatakse lepingu lisana.

7.2. Pool, kes soovib lepingut muuta, esitab sellekohase ettepaneku teisele poolele kirjalikult. Teine pool on kohustatud ettepanekule kirjalikult vastama kümne (10) päeva jooksul. Muutmisettepanekust keeldumise korral tuleb seda kirjalikult põhjendada.

7.3. Linn võib lepingut ühepoolselt muuta, kui see on vajalik, et vältida ülekaaluka avaliku huvi rasket kahjustamist või on tingitud õigusaktide ja haldusaktide muutumisest.

1. Lepingu kehtivus ja lepingust taganemine

8.1. Leping jõustub . detsemberil 2015 ja on sõlmitud määramata ajaks.

8.2. Lepingu pooltel on õigus leping omavahelisel kirjalikul kokkuleppel igal ajal lõpetada.

8.3. Pool võib lepingu igal ajal üles öelda alates uue õppeaasta algusest (01.09.), teatades ülesütlemisest 6 kuud ette.

1. Lõppsätted
	1. Käesoleva lepinguga seotud informatsiooni vahetamiseks määravad pooled kontaktisikuteks linna poolt Tartu Linnavalitsuse haridusosakonna registrite peaspetsialisti Riina Voore (7361449, Riina.Voore@raad.tartu.ee) ning valla poolt haridusnõuniku Kadi Saarso (741 7234, kadi@luunja.ee).
	2. Kui ükskõik milline lepingu säte on või osutub tühiseks, on poolte tahteks, et lepingu ülejäänud sätted jääksid kehtima.
	3. Lepingust tuleneva õiguse teostamisel esinev viivitus ei tähenda sellest õigusest ja kohustusest loobumist.
	4. Lepingu lõppemisel mistahes põhjusel kohaldatakse ka pärast lepingu lõppemist neid lepingu sätteid, mis oma olemuse tõttu sätestavad poolte õigusi ja kohustusi pärast lepingu lõppemist.
	5. Käesoleva lepinguga reguleerimata küsimustes lähtuvad pooled Eesti Vabariigis ja Tartu linnas kehtivatest õigusaktidest.